ทหารคุมตัวมือโพสต์ผังราชภักดิ์ ส่ง ตร. 14 ธ.ค.จ่อเอาผิดคนกดไลค์-แชร์เพิ่ม
พลตรีวิจารณ์ จดแตง ภาพจากแฟ้มภาพข่าว,ทหารเตรียมคุมตัวมือโพสต์แผนผังทุจริตโครงการก่อสร้างอุทยานราชภักดิ์ ให้ตำรวจดำเนินคดีพรุ่งนี้ และเตรียมแจ้งความดำเนินคดีกับผู้ที่กดไลค์ กดแชร์แผนผังดังกล่าวเพิ่มอีกหลายราย,หลังทหารสามารถควบคุมตัว นายฐนกร ศิริไพบูลย์ หรือ เอฟ ผู้โพสต์แผนผังทุจริตโครงการก่อสร้างอุทยานราชภักดิ์ บนสื่อสังคมออนไลน์ ได้ตั้งแต่เมื่อวันพฤหัสบดีที่ 10 ธ.ค.2558 ที่ผ่านมานั้น ,ความคืบหน้าล่าสุด เมื่อวันที่ 13 ธ.ค.2558 มีรายงานข่าวว่าในวันพรุ่งนี้ (14 ธ.ค.) พลตรีวิจารณ์ จดแตง คณะทำงานฝ่ายกฎหมาย คณะรักษาความสงบแห่งชาติ หรือ คสช. และ พันเอกบุรินทร์ ทองประไพ เสนาธิการประจำผู้บังคับบัญชาฝ่ายกฎหมาย คสช. จะนำตัวผู้ต้องหาไปส่งมอบให้ตำรวจเพื่อดำเนินคดี ตามที่ศาลอนุมัติหมายจับ,ขณะเดียวกันทางทีมกฎหมาย คสช. เตรียมนำพยานหลักฐานที่พบความเชื่อมโยงกับบุคคลที่ ผู้ที่กดไลค์ กดแชร์ และนำแผนผังทุจริตโครงการก่อสร้างอุทยานราชภักดิ์ดังกล่าว ไปเผยแพร่บนอินเทอร์เน็ตและสังคมออนไลน์ มามอบให้ตำรวจ เพื่อดำเนินคดีด้วย,ด้าน พลตำรวจตรีชยพล ฉัตรชัยเดช ในฐานะคณะพนักงานสอบสวน คดีเกี่ยวกับความมั่นคง สำนักงานตำรวจแห่งชาติ กล่าวว่าตามกระบวนการเมื่อมีการร้องทุกข์กล่าวโทษเข้ามาแล้ว ตำรวจจะดำเนินการรวบรวมพยานหลักฐาน เพื่อขอศาลทหารอนุมัติหมายจับ เนื่องจากเป็นคดีที่เกี่ยวข้องกับความมั่นคง ส่วนจะมีการตั้งคณะทำงานเพื่อสอบสวนคดีนี้อีก 1 ชุด หรือไม่นั้น ขึ้นอยู่กับหัวหน้าคณะพนักงานสอบสวน พร้อมเตือนประชาชนที่ชอบกดไลค์ กดแชร์แผนผังดังกล่าวว่า อาจถูกดำเนินคดีตามความผิดพระราชบัญญัติการกระทำความผิดทางคอมพิวเตอร์ได้,ทั้งนี้ สำหรับคดี โพสต์แผนผังทุจริตโครงการก่อสร้างอุทยานราชภักดิ์ ศาลได้อนุมัติหมายจับไปแล้ว 2 คน คือนายฐนกร และนายธเนตร อนันตวงษ์ ในความผิดตามประมวลกฎหมายอาญา มาตรา 112, 116 และพระราชบัญญัติคอมพิวเตอร์ ซึ่งศาลได้อนุมัติหมายจับในเวลาต่อมา โดยเจ้าหน้าที่ตำรวจอยู่ระหว่างติดตามจับกุมเพื่อนำตัวมาดำเนินคดีตามกฎหมาย
ทหารเตรียมคุมตัวมือโพสต์แผนผังทุจริตโครงการก่อสร้างอุทยานราชภักดิ์ ให้ตำรวจดำเนินคดีพรุ่งนี้ และเตรียมแจ้งความดำเนินคดีกับผู้ที่กดไลค์ กดแชร์แผนผังดังกล่าวเพิ่มอีกหลายราย
เอฟ มือโพสต์,ผังราชภักดิ์,เอฟ ผังราชภักดิ์,ฐนกร ศิริไพบูลย์,ทุจริตราชภักดิ์,บุรินทร์ ทองประไพ,คสช.,โครงการก่อสร้างอุทยานราชภักดิ์,วิจารณ์ จดแตง,ชยพล ฉัตรชัยเดช,กดไลค์ กดแชร์,พ.ร.บ.คอมพิวเตอร์,ข่าวทั่วไทย,ข่าว,ไทยรัฐออนไลน์